ททท.ปั้นรายได้ 1 ล้านล้านบาท
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า ในปีงบประมาณ 2559 จะปรับเป้าหมายการทำงานใหม่เพื่อมุ่งสร้างรายได้ตลาดในประเทศให้แข็งแรงมากขึ้น เพื่อเดินหน้าสู่รายได้ 1 ล้านล้านบาทได้ จากที่ปี 2558 ตั้งเป้ารายได้ไว้ 800,000 ล้านบาท และในปี 2559 ตั้งเป้าไว้ 807,000 ล้านบาท ขยายตัว 8% เพราะโดยส่วนตัวเชื่อว่าหากวางเป้าหมายเชิงท้าทายไว้ คือ สร้างรายได้ให้เติบโตราว 20% จากในปีนี้ได้ก็จะขยับไปใกล้เคียงกับ 1 ล้านล้านบาทได้แล้ว ซึ่งการสร้างฐานรายได้จากในประเทศยังเป็นไปในแนวทางสอดคล้องกับรัฐบาล ที่ต้องการกระตุ้นความแข็งแกร่งของเศรษฐกิจประเทศจากระดับฐานราก และที่ผ่านมามีการทยอยใส่งบประมาณลงในพื้นที่ต่างๆไปแล้ว และเตรียมยกให้การท่องเที่ยวจัดกิจกรรมขับเคลื่อนให้เกิดการหมุนเวียนใช้จ่ายของเม็ดเงิน เพราะอุตสาหกรรมบริการเป็นภาคสำคัญที่จะเข้ามาทดแทนการพึ่งพิงอุตสาหกรรมส่งออกที่มากเกินไปเหมือนที่ผ่านมา,สำหรับงบปี 2559 ททท.ได้รับการจัดสรรมาราว 6,700 ล้านบาท ตามปกติเมื่อแบ่งส่วนของการบริหารองค์กรไปแล้ว จะเหลืองบสำหรับการตลาดสำหรับต่างประเทศ 60% และในประเทศ 40% แต่มีแนวคิดจะใช้งบดังกล่าวให้สมดุลมากขึ้น เชื่อว่าหาก ททท.ปรับแนวทางการทำงานใหม่ และทำรายได้ 1 ล้านล้านบาทให้ปรากฏเป็นรูปธรรม ภาคธุรกิจหรือนักลงทุนก็จะเห็นโอกาสเข้ามาขยายกิจการ เพื่อรองรับตลาดในประเทศมากขึ้น ช่วยทำให้การท่องเที่ยวบริหารความเสี่ยงจากการพึ่งพิงตลาดต่างประเทศมากเกินไป และต้องเผชิญกับการบริหารท่ามกลางปัจจัยลบ อาทิ การเมือง เศรษฐกิจ อย่างที่ผ่านมา เพราะตลาดคนไทยจะพร้อมเดินทางได้เสมอ เนื่องจากมีความเข้าใจในพื้นที่ดีที่สุด เชื่อว่ายังกระตุ้นรายได้ในประเทศได้อีกมาก อยากให้มองเป้าหมายเป็นความท้าทายที่ต้องไปให้ถึง.
ในปีงบประมาณ 2559 จะปรับเป้าหมายการทำงานใหม่เพื่อมุ่งสร้างรายได้ตลาดในประเทศให้แข็งแรงมากขึ้น เพื่อเดินหน้าสู่รายได้ 1 ล้านล้านบาทได้ จากที่ปี 2558 ตั้งเป้ารายได้ไว้ 800,000 ล้านบาท และในปี 2559 ตั้งเป้าไว้ 807,000 ล้านบาท
ข่าวเศรษฐกิจ,ยุทธศักดิ์ สุภสร,ททท.,งบประมาณ,สร้างรายได้,ตั้งเป้ารายได้,สร้างฐานรายได้,จัดกิจกรรม,ข่าว,ไทยรัฐออนไลน์